ea60a460c13a9eef9528e06c54b20c51
Σε τι διαφέρει η Διαλεκτική Συμπεριφορική Θεραπεία από τη Γνωσιακή Συμπεριφοριστική Θεραπεία;
mitella.gr
2020.34
Η Διαλεκτική Συμπεριφορική Θεραπεία είναι μια παραλλαγή του βασικού μοντέλου της Γνωσιακής Συμπεριφοριστικής Θεραπείας. Όταν αναπτύχθηκε αρχικά το μοντέλο, η Δρ. linehan και οι συνεργάτες της χρησιμοποιούσαν βασικές τεχνικές Γνωσιακής Συμπεριφοριστικής Θεραπείας, όπως η εκπαίδευση δεξιοτήτων και οι εργασίες για το σπίτι, για παράδειγμα ημερολόγια, συμπεριφορικές κλίμακες και ανάλυση συμπεριφοράς, προκειμένου να ανταποκριθούν στις απαιτήσεις των θεραπευόμενών τους.


Οι τεχνικές αυτές, ενώ ήταν αποτελεσματικές για μία μερίδα ανθρώπων, αποθάρρυναν άλλα άτομα λόγω της διαρκούς εστίασης μόνο σε μεθόδους αλλαγής. Για τον λόγο αυτό, στις ήδη υπάρχουσες τεχνικές αλλαγής προστέθηκαν στρατηγικές αποδοχής, γεγονός που οδήγησε τα άτομα αυτά σε συντομότερη και μεγαλύτερη βελτίωση. Η ισορροπία ανάμεσα στις στρατηγικές αλλαγής και τις στρατηγικές αποδοχής δημιούργησε τη βάση μιας διαλεκτικής που αργότερα έδωσε και το όνομά της στη θεραπεία.



af820a34b066bb43962e439a3cb24709
Πρέπει να πιστεύω πως μπορώ να βοηθηθώ για να ξεκινήσω τη θεραπεία;
mitella.gr
2020.34
Όχι, δεν είναι απαραίτητο. Πολλοί άνθρωποι ξεκινούν τη θεραπεία με ελάχιστη ή και μηδαμινή ελπίδα πως θα πάψουν να υποφέρουν.


Γνωρίζουμε ότι μόνο με την πάροδο του χρόνου θα αποκτήσει κανείς τις εμπειρίες που χρειάζεται προκειμένου να ανακτήσει την ελπίδα.


Εκείνο που ζητείται είναι να δρουν οι ενδιαφερόμενοι αντίθετα από το αίσθημα ελπίδας που έχουν και να εμφανίζονται τακτικά στις συναντήσεις της ομάδας και της ατομικής τους θεραπείας, να εξασκούν τις δεξιότητές τους και να επιτρέψουν στη θεραπεία να λειτουργήσει ακόμη κι αν δεν πιστεύουν πως αυτό είναι εφικτό.



3532b4ae682be701e08ac232b88ebbbe
Χρειάζομαι όντως να μάθω δεξιότητες; Κάποια προβλήματα τα διαχειρίζομαι και μόνος/η μου.
mitella.gr
2020.34
Οι προβληματικές συμπεριφορές γεννιούνται στην προσπάθεια να αντιμετωπιστεί μια κατάσταση ή να λυθεί ένα πρόβλημα. Οι συμπεριφορές αυτές, ενώ προσφέρουν πρόσκαιρη ανακούφιση ή βραχυπρόθεσμη λύση, συχνά δεν είναι αποτελεσματικές σε βάθος χρόνου.


Η Διαλεκτική Συμπεριφορική Θεραπεία υποθέτει πως οι άνθρωποι κάνουν ήδη το καλύτερο που μπορούν και πρέπει να μάθουν νέες συμπεριφορές που να ανταποκρίνονται στις περιστάσεις, προκειμένου τελικά να επιλύσουν τα προβλήματά τους.


Η ΔΣΘ βοηθά την ενίσχυση των δυνατοτήτων του ατόμου με την εκμάθηση δεξιοτήτων σε θέματα όπως η αυτοεπίγνωση, η αντοχή στο δυσάρεστο συναίσθημα, η διαχείριση του συναισθήματος και η διαπροσωπική αποτελεσματικότητα.


Μέσα από τις δεξιότητες αυτές οι άνθρωποι μπορούν να αναπτύξουν αποτελεσματικούς τρόπους να ελίσσονται σε καταστάσεις που παρουσιάζονται στην καθημερινότητά τους ή να διαχειρίζονται συγκεκριμένες προκλήσεις.



68447f52ec29b2a58caf57d7478343e4
Γιατί δεν μπορεί ο θεραπευτής μου να μου μάθει αυτές τις δεξιότητες μέσα στην ατομική θεραπεία και χρειάζεται να συμμετέχω στην ομάδα δεξιοτήτων;
mitella.gr
2020.34
Θα μπορούσε ο ατομικός θεραπευτής να αναλάβει και την εκπαίδευση δεξιοτήτων και ορισμένες φορές πράγματι συμβαίνει, ειδικά όταν δεν υπάρχει εναλλακτική επιλογή. Το πρόβλημα έγκειται στο ότι συνήθως η θεραπεία εστιάζει στα ατομικά προβλήματα του καθενός και έτσι δεν μένει επαρκής χρόνος μέσα στις συνεδρίες για να γίνει η απαραίτητη εκπαίδευση σε δεξιότητες.


Ο διαχωρισμός του εκπαιδευτικού μέρους από τη θεραπεία στο μοντέλο της Διαλεκτικής Συμπεριφορικής Θεραπείας οδηγεί σε πολύ καλύτερα θεραπευτικά αποτελέσματα, καθώς δίνει πολύ μεγαλύτερη σημασία στην εκμάθηση δεξιοτήτων και στην εξάσκησή τους από ότι μπορεί να δοθεί στις ατομικές συνεδρίες.



cf8cce863d700de361ef59b84d135e5a
Αν λαμβάνω ήδη φαρμακοθεραπεία για τα προβλήματά μου υπάρχει λόγος να κάνω την εκπαίδευση δεξιοτήτων και να δω ατομικό θεραπευτή;
mitella.gr
2020.34
Η φαρμακοθεραπεία θεωρείται βοηθητική μέθοδος θεραπείας στη ΔΣΘ και δεν έρχεται σε σύγκρουση με την ομάδα δεξιοτήτων.


Αποτελούν συμπληρωματικές θεραπείες, καθώς η μία έχει στόχο την αντιμετώπιση των συμπτωμάτων φαρμακευτικά, ενώ η άλλη στοχεύει στην αλλαγή των συμπεριφορών που προκαλούν τα συμπτώματα και στην εκμάθηση δεξιοτήτων για την αντιμετώπιση καθημερινών προβλημάτων.


Συχνά η φαρμακοθεραπεία δεν αρκεί από μόνη της για να βοηθήσει στην αντιμετώπιση των προβλημάτων, καθώς δεν προσφέρει νέους επιδέξιους τρόπους προκειμένου να διαχειρίζεται κανείς το περιβάλλον του και δεν περιλαμβάνει κάποια εκπαιδευτική διαδικασία που να οδηγεί στην αποτελεσματικότερη επίλυση προβλημάτων.



a4025d3738485cfc4d52f465e7bb0584
Η Διαλεκτική Συμπεριφορική Θεραπεία απευθύνεται σε άτομα με συγκεκριμένη μόνο διάγνωση;
mitella.gr
2020.34
Παρότι ξεκίνησε αρχικά ως μέθοδος θεραπείας για άτομα από συγκεκριμένες διαγνωστικές κατηγορίες, πλέον η αποτελεσματικότητά της είναι εξίσου καλή και στη θεραπεία ατόμων με μεγάλο εύρος διαγνώσεων, τα οποία κυρίως αντιμετωπίζουν προβλήματα στη ρύθμιση του συναισθήματος, στην αντοχή δύσφορων συναισθημάτων και στη διαπροσωπική αποτελεσματικότητα, ή έχουν δυσκολία ελέγχου των παρορμητικών αντιδράσεων.



9ff109a06c994b2addb82b13ad1f3e3b
Τι γίνεται αν χρειαστεί να λείψω σε κάποιες ατομικές συνεδρίες ή συναντήσεις της ομάδας;
mitella.gr
2020.34
Μετά από τέσσερις συνεχόμενες απουσίες, είτε στην ομάδα είτε στην ατομική θεραπεία, δεν μπορεί πλέον κανείς να είναι μέλος της ομάδας, ούτε να συνεχίσει τη θεραπεία Διαλεκτικής Συμπεριφορικής προσέγγισης με τον ίδιο ατομικό θεραπευτή, τουλάχιστον για ένα χρονικό διάστημα. Μετά το πέρας του διαστήματος αυτού μπορεί να συζητηθούν οι όροι επανεισαγωγής στο πρόγραμμα.


Είναι σημαντικό να γνωρίζει κανείς πως δεν υπάρχει κάποια αποδεκτή αιτία που να μπορεί να οδηγήσει στην απαλλαγή από τον κανόνα αυτό, παρόλο που υπάρχουν λογικοί, δικαιολογημένοι και κατανοητοί λόγοι για τους οποίους μπορεί κάποιος να μην μπορεί να παρευρεθεί.



baf6aa3c147ddafcce51f50d1db3352d
Ποια βιβλία προτείνετε για σχετικό διάβασμα;
mitella.gr
2020.34
![](https://www.mitella.gr/wp-content/uploads/2018/06/biblia-400x250.jpeg)


**1.** [mindfulness for beginners: reclaiming the present moment–and your life. (2012)](https://www.bookdepository.com/mindfulness-for-beginners-jon-kabat-zinn/9781622036677?ref=grid-view&qid=1530359755985&sr=1-1) by jon kabat-zinn.


**2.** [mindfulness: a practical guide to awakening. (2013)](https://www.bookdepository.com/mindfulness-joseph-goldstein/9781622036059?ref=grid-view&qid=1530359819556&sr=1-1) by joseph goldstein.


**3.** [the high-conflict couple: a dialectical behavior therapy guide to finding peace, intimacy, and validation.](https://www.bookdepository.com/high-conflict-couple-alan-e-fruzetti/9781572244504?ref=grid-view&qid=1530359852559&sr=1-1) (2006) by alan e. fruzzetti and marsha linehan.


**4.** [loving someone with borderline personality disorder: how to keep out of control emotions from destroying your relationship](https://www.bookdepository.com/loving-someone-with-borderline-personality-disorder-shari-y-manning/9781593856076?ref=grid-view&qid=1530359877388&sr=1-1). (2011) by shari manning & marsha linehan.


**5.** [the mindfulness solution for intense emotions: take control of borderline personality disorder with dbt](https://www.bookdepository.com/the-mindfulness-solution-for-intense-emotions-cedar-r-koons/9781626253001). (2016) by cedar r. koons, msw, lcsw.


**6.** [dbt skills training handouts and worksheets. 2nd](https://www.bookdepository.com/dbt-r-skills-training-handouts-worksheets-second-edition-marsha-m-linehan/9781572307810?ref=grid-view&qid=1530359918017&sr=1-1) (2014) by marsha m. linehan.


